
ΑΠΟΦΑΣΕΙΣ 

Έγκριση διάθεσης μέρους των υφιστάμενων μετοχών 
της ΕΛΛΗΝΙΚΑ ΠΕΤΡΕΛΑΙΑ Α.Ε. 1 

Τροποποποίηση της απόφασης «Συγκρότηση Ειδικής 
Επιτροπής Αξιολόγησης του άρθρου 54παρ. 4 του 
Ν. 1943/1991. 2 

Τροποποίηση της 394200/5925/8.10.1999 απόφασης 
του Υπουργού Γεωργίας «Άδειες εμπορίας Λιπα¬ 
σμάτων τύπου Α ή Β» (Β 1939). 3 

Ανακοίνωση Ιερού Ναού Αγίου Νικολάου οικ. Πακίων 
Δήμου Μολάων επ. Επιδαύρου Λιμηράς, Ν. Λακω¬ 
νίας, ως αρχαίου μνημείου. 4 

Χαρακτηρισμός Ιεράς Μονής Κοιμήσεως Θεοτόκου 
Τροβάτου Ευρυτανίας ως ιστορικού διατηρητέου 
μνημείου. 5 

Χαρακτηρισμός Τοξωτής γέφυρας, στο Δήμο Μαλα- 
κασίου, επαρχίας Καλαμπάκας, Ν. Τρικάλων ως ι¬ 
στορικού διατηρητέου μνημείου. 6 

Καθορισμός ζώνης προστασίας 200 μ. πέριξτης τοξω¬ 
τής γέφυρας του Πορτάίκού ποταμού, Δήμου Πύ¬ 
λης Ν. Τρικάλων. 7 

Χαρακτηρισμός Ιερού Ναού Αγίου Γεωργίου κοινότη¬ 
τας Οξύνειας Ν. Τρικάλων, ως ιστορικού διατηρη¬ 
τέου μνημείου. 8 

Κήρυξη I. Ναού Αγίου Γεωργίου κοιν. Σκάλας, επ. Λα- 
κεδαίμονος, Ν. Λακωνίας ως αρχαίου μνημείου. 9 

Καθορισμός τοπικής αρμοδιότητας του Αστυνομικού 
Σταθμού Νέας Κίου Αργολίδος. 10 

Τροποποίηση Οργανισμού Εσωτερικής Υπηρεσίας 
Δήμου Βούλας. 11 

Οργανισμός Λειτουργίας Διοικήσεως και Διαχειρίσε- 
ωςτου ΚοινωφελούςΈκκλ. Φοιτητικού Οικοτροφεί¬ 
ου Αθηνών της I. Μητροπόλεως Ηλείας (Κοινωφε¬ 
λές Ίδρυμα). 12 


ΑΠΟΦΑΣΕΙΣ 

Αριθ. 53 (1) 

Έγκριση διάθεσης μέρους των υφιστάμενων μετοχών 
της ΕΛΛΗΝΙΚΑ ΠΕΤΡΕΛΑΙΑ Α.Ε. 

Η ΔΙΥΠΟΥΡΓΙΚΗ ΕΠΙΤΡΟΠΗΣ ΑΠΟΚΡΑΤΙΚΟΠΟΙΗΣΗΣ 

Αποτελούμενη από τους Υπουργούς Εθνικής Οικονο¬ 
μίας και Οικονομικών και Ανάπτυξης, κατά τη συνεδρίασή 
της την 7.2.2000 με θέμα την «ΕΛΛΗΝΙΚΑ ΠΕΤΡΕΛΑΙΑ 
Α.Ε.». 

Έχοντας υπόψη τις διατάξεις: 

Ι.Του Ν.2000/1991 «Για την αποκρατικοποίηση, απλού- 
στευση των διαδικασιών εκκαθάρισης, ενισχύσεως των 
κανόνων του ανταγωνισμού και άλλες διατάξεις» (ΦΕΚ 
206 Α), όπως τροποποιήθηκε και ισχύει. 

2. Του Ν. 1892/1990 «Για τον εκσυγχρονισμό και την α¬ 
νάπτυξη και άλλες διατάξεις» (ΦΕΚ 101/τ.Α). 

3. Του άρθρου 27 του Ν.2081/1992 (ΦΕΚ 154/τ.Α), με το 
οποίο προστέθηκε άρθρο 29Α στον Ν. 1558/1985. 

4. Του άρθρου 22 του Ν. 2503/1997 (ΦΕΚ 107Α) «Διοί¬ 
κηση, οργάνωση, στελέχωση της Περιφέρειας κλπ.». 

5. Τις από 20.10.1999 και 25.11.1999 αποφάσεις της 
Διυπουργικής Επιτροπής Αποκρατικοποίησης. 

6. Την από 8.12.1999 (ΦΕΚ 2174/τ.Β) απόφαση της Διυ¬ 
πουργικής Επιτροπής Αποκρατικοποίησης. 

7. Την εισήγηση του Υπουργού Εθνικής Οικονομίας και 
Οικονομικών, αποφάσισε: 

Εγκρίνεται, σύμφωνα με τις διατάξεις του Ν. 2000/91, 
και κατά τροποποίηση της από 8.12.1999 απόφασης της 
Επιτροπής αυτής, η διάθεση μέρους των υφιστάμενων 
μετοχών της ΕΛΛΗΝΙΚΑ ΠΕΤΡΕΛΑΙΑ ΑΕ. Εφεξής «η Εται¬ 
ρεία», με τους όρους και τις προϋποθέσεις που προβλέ- 
πονται κατωτέρω. Η διάθεση των μετοχών θα πραγματο¬ 
ποιηθεί από τη «Δημόσια Επιχείρηση Κινητών Αξιών Α.Ε.» 
(«ΔΕΚΑ»), στην οποία έχουν περιέλθει οι μετοχές δυνάμει 
της 2/90631/0025/14.12.99 απόφασης του Υπουργού Οι¬ 
κονομικών (ΦΕΚ 2156/τ.Β), με τη μεσολάβηση της ΕΘΝΙ¬ 
ΚΗΣ ΤΡΑΠΕΖΑΣ ΤΗΣ ΕΛΛΑΔΟΣ ΑΕ ως Γενικού Συντονι¬ 
στή - Κύριου Αναδόχου. 

Μετά την ολοκλήρωση των συναλλαγών, που περιγρά- 
φονται αναλυτικά στη συνέχεια, η συμμετοχή τον Ελληνι¬ 
κού Δημοσίου καιτης ΔΕΚΑ στο μετοχικό κεφάλαιο της Ε- 

ταιρείας δεν θα είναι κατώτερη του 51% τον συνολικού 
καταβεβλημένου μετοχικού κεφαλαίου της. 

Α. ΔΙΑΘΕΣΗ ΜΕΤΟΧΩΝ 

Η ΔΕΚΑ θα διαθέσει έως τριάντα πέντε εκατομμύρια 
(35.000.000) υφιστάμενες μετοχές της Εταιρείας στο ευ¬ 
ρύ επενδυτικό κοινό με δημόσια εγγραφή στην Ελλάδα 
στην οποία θα έχουν δικαίωμα συμμετοχής και οι θεσμικοί 
επενδυτές. Στον αριθμό αυτό των μετοχών περιλαμβάνο¬ 
νται και πέντε εκατομμύρια (5.000.000) μετοχές, για τις ο¬ 
ποίες η ΔΕΚΑ θα παράσχει δικαίωμα προαίρεσης στο Γε¬ 
νικό Συντονιστή-Κύριο Ανάδοχο, όπως περιγράφεται κα¬ 
τωτέρω υπό Α (ϋ). 

Οι προς διάθεση μετοχές δεν θα ενσωματώνουν δικαί¬ 
ωμα προτίμησης, για τη συμμετοχή στην αύξηση του με¬ 
τοχικού κεφαλαίου της Εταιρείας που αποφασίσθηκε στη 
Γενική Συνέλευση των μετόχων αυτής της 3.1.2000 και 
βρίσκεται ήδη σε εξέλιξη. 

Η δημόσια εγγραφή για τη διάθεση των μετοχών έχει 
προκαταρκτικά ορισθεί για το χρονικό διάστημα 15 έως 
19 Φεβρουάριου 2000. 

Α(ί). Προσδιορισμός τιμής διάθεσης μετοχών 

Η τιμή διάθεσηςτων μετοχών, που θα διατεθούν κατάτα 
ανωτέρω, θα προσδιορισθεί με βάση τη διαδικασία υπο¬ 
βολής προσφορών («ΒοοΙΦυίΙάίηρ») στην οποία θα συμ- 
μετάσχουν θεσμικοί επενδυτές. 

Στα πλαίσια αυτής της διαδικασίας οι ενδιαφερόμενοι 
θεσμικοί επενδυτές θα προσκληθούν να υποβάλλουν 
στον Γενικό Συντονιστή-Κύριο Ανάδοχο προσφορές για 
την αγορά των διατιθεμένων μετοχών. Μετά το πέρας της 
διαδικασίας υποβολής των προσφορών ο Γενικός Συντο- 
νιστής-Κύριος Ανάδοχος θα εισηγηθεί την τιμή πώλησης 
των μετοχών («51ιίΙ<θ ριϊοΘ»), λαμβάνοντας υπόψη τα απο¬ 
τελέσματα της διαδικασίας του ΒοοΚόυίΙάίηρ και τις συν¬ 
θήκες της αγοράς. Η τελική τιμή θα προσδιορισθεί από 
τον Υπουργό Οικονομικών και τη ΔΕΚΑ, ύστερα από την 
κατάτα ανωτέρω εισήγηση του Γενικού Συντονιστή - Κυ¬ 
ρίου Αναδόχου. 

Η τιμή της διάθεσης κατά τη δημόσια εγγραφή, θα κεί- 
ται εντός ενός εύρους τιμών. Αυτό το εύρος τιμών θα γνω¬ 
στοποιηθεί στο επενδυτικό κοινό, σύμφωνα με τις κείμε¬ 
νες διατάξεις. 

Α (ϋ). Δικαίωμα προαίρεσης («ρΓθθηεΙιοθ ορίίοπ») 

Η ΔΕΚΑ θα μπορεί να παραχωρήσει στο Γ ενικό Συντονι- 
στή-Κύριο Ανάδοχο δικαίωμα προαίρεσης («ρΓθθηεΙιοθ 
ορίίοπ») για την αγορά μέχρι πέντε εκατομμυρίων 
(5.000.000) μετοχών κυριότητάς της, που περιλαμβάνο¬ 
νται στο συνολικό αριθμό των προς διάθεση μετοχών της 
Εταιρείας. Η τιμή παραχώρησης των μετοχών αυτών θα 
είναι η ίδια με την τιμή διάθεσης των υπολοίπων μετοχών. 
Το ρΓΘθπεΙιοθ ορίίοπ θα παραχωρηθεί με σκοπό τη στα¬ 
θεροποίηση της τιμής της μετοχής της Εταιρείας. Γιατην 
κάλυψη κατανομών μετοχών σε επενδυτές που δεν καλύ¬ 
πτονται από το αρχικό μέγεθος της διάθεσης, ο Γενικός 
Συντονιστής - Κύριος Ανάδοχος θα μπορεί να ασκήσει το 
ανωτέρω δικαίωμα, για το σύνολο ή για τμήμα των μετο¬ 
χών αυτών, οποιαδήποτε στιγμή και για περίοδο που θα 
αρχίζει από την ημέρα της καταχώρησης της μεταβίβα¬ 
σης των προς διάθεση μετοχών στο Κεντρικό Αποθετήριο 
Αθηνών και θα λήγει τριάντα (30) ημέρες μετά την ημέρα 
αυτή. 

Ο Γ ενικός Συντονιστής-Κύριος Ανάδοχος θα έχει τη δυ¬ 
νατότητα να διαθέσει τις ανωτέρω μετοχές σε τελικούς ε¬ 


πενδυτές, προκειμένου να χρησιμοποιήσει τα έσοδα για 
τη διενέργεια πράξεων σταθεροποίησης σύμφωνα με το 
ισχύον δίκαιο. Ο Γενικός Συντονιστής-Κύριος Ανάδοχος 
θα έχει την υποχρέωση να επαναμεταβιβάσει τον ως άνω 
αριθμό μετοχών εάν και στο βαθμό που το δικαίωμα αγο¬ 
ράς δεν ασκηθεί εν όλω ή εν μέρει. 

Ειδικότερα, μετά την πάροδο του ανωτέρω χρονικού 
διαστήματος, ο Γενικός Συντονιστής-Κύριος Ανάδοχος 
θα μεταβιβάσει στη ΔΕΚΑ τις ως άνω 5.000.000 μετοχές 
στην ίδια τιμή μετηντιμή διάθεσης στη δημόσια εγγραφή 
ή θα έχει το δικαίωμα να παρακρατήσει μέρος ή το σύνο¬ 
λο των μετοχών αυτών και να καταβάλει στη ΔΕΚΑ το α¬ 
ντίτιμό τους, με τιμή την τιμή διάθεσης της δημόσιας εγ¬ 
γραφής. Και στις δύο ως άνω περιπτώσεις ο Γενικός Συ¬ 
ντονιστής - Κύριος Ανάδοχος θα παρακρατήσει τις 
προμήθειες και τα έξοδα που συνδέονται με τη μεταβίβα¬ 
ση των μετοχών στη ΔΕΚΑ, τη διαδικασία της σταθερο¬ 
ποίησης και την άσκηση του δικαιώματος αγοράς. Ο τρό¬ 
πος άσκησης του ανωτέρω δικαιώματος είναι δυνατόν να 
τροποποιείται προκειμένου να καταστεί δυνατή η διενέρ¬ 
γεια των ανωτέρω ή ισοδυνάμου αποτελέσματος πράξε¬ 
ων σύμφωνα με την κείμενη νομοθεσία. 

Α (ίϋ). Διάθεση μετοχών χωρίς δικαίωμα προτίμησης 

Οι μετοχές που θα διατεθούν σύμφωνα με τα ανωτέρω 
θα στερούνται των δικαιωμάτων προτίμησης στην αύξη¬ 
ση του μετοχικού κεφαλαίου της Εταιρείας που αποφασί¬ 
σθηκε στη Γενική Συνέλευση αυτής της 3.1.2000. 

Α (ίν). Κάτοχοι Μετοχοποιήσιμων Τίτλων («Προμετό- 
χων») 

Οι κάτοχοι προμετόχων πού διατέθηκαν τον Οκτώβριο 
τον 1998, σύμφωνα με το άρθρο 10 του Ν. 2642/1998, στο 
ευρύ κοινό στην Ελλάδα και σε θεσμικούς επενδυτές της 
Ελλάδας καιτου εξωτερικού, δύνανται να ασκήσουντο δι¬ 
καίωμα ανταλλαγής που τους έχει παρασχεθεί και να α¬ 
ποκτήσουν μετοχές της Εταιρείας κατά τις κείμενες περί 
μετοχοποιήσιμων τίτλων διατάξεις. 

Α (ν). Κίνητρο διακράτησης 

Όσον αφορά μόνον στους μη θεσμικούς επενδυτές θα 
παρασχεθεί, ως κίνητρο διακράτησης, μία (1) δωρεάν με¬ 
τοχή της Εταιρίας για κάθε δέκα (10) μετοχές της Εται¬ 
ρίας, με την προϋπόθεση ότι οι ως άνω επενδυτές θα δια- 
κρατήσουν τις δέκα (10) αυτές μετοχές για χρονική πε¬ 
ρίοδο έξι (6) μηνών από την ημερομηνία καταχώρησης 
της μεταβίβασης των πωλούμενων μετοχών στο Κεντρικό 
Αποθετήριο Αξιών. Μέγιστος αριθμός μετοχών πού δύνα- 
νται να διανεμηθούν δωρεάν ανά επενδυτή ως κίνητρο 
διακράτησης είναι εκατό (100) μετοχές. 

Β. ΠΡΟΜΗΘΕΙΕΣ ΚΑΙ ΕΞΟΔΑ 

Η ΔΕΚΑ θα καταβάλει στο Γενικό Συντονιστή-Κύριο Α¬ 
νάδοχο προμήθειες για τις υπηρεσίες διαχείρισης, ανα¬ 
δοχής και διάθεσης που θα παράσχουν. Οι προμήθειες 
αυτές, καθώς και τα λοιπά έξοδα σχετικά με τη διάθεση 
των μετοχών, όπως περιγράφονται στην επιστολή/ σύμ¬ 
βαση ανάθεσης πού έχει τεθεί υπ’ όψη της Επιτροπής, θα 
παρακρατηθούν από τα έσοδα της διάθεσης. 

Οι επιμέρους όροι καταβολής των προμηθειών και εξό¬ 
δων από τη ΔΕΚΑ θα περιληφθούν στη σύμβαση αναδο¬ 
χής- 

Γ. ΑΥΞΗΣΗ ΜΕΤΟΧΙΚΟΥ ΚΕΦΑΛΑΙΟΥ 

Ως προς την αύξηση του μετοχικού κεφαλαίου της εται¬ 
ρείας που αποφασίσθηκε στη Γενική Συνέλευση των με¬ 
τόχων αυτής της 3.1.2000 και όλα τα συναφή προς αυτήν 

θέματα ισχύουν τα αναφερόμενα στο υπό στοιχείο Δ της 
από 8.12.1999 απόφασης της Επιτροπής αυτής. 

Δ. ΥΠΟΓΡΑΦΗ ΕΠΙΣΤΟΛΩΝ / ΣΥΜΒΑΣΕΩΝ 

Προκειμένου να προχωρήσει η διάθεση σύμφωνα με τα 
ανωτέρω, αποφασίζεται ότι ο Υπουργός των Οικονομικών 
ή ο Υφυπουργός των Οικονομικών ή και η ΔΕΚΑ θα υπο¬ 
γράψουν εντός των πλαισίων της παρούσας απόφασης: 

(α) Την επιστολή/σύμβαση ανάθεσης της διάθεσης των 
υφιστάμενων μετοχών με την ΕΘΝΙΚΗ ΤΡΑΠΕΖΑ ΤΗΣ ΕΛ¬ 
ΛΑΔΟΣ ΑΕ ως Γενικό Συντονιστή - Κύριο Ανάδοχο. Η επι¬ 
στολή / σύμβαση τέθηκε υπ’ όψη της Επιτροπής αυτής σε 
σχέδιο, σύμφωνα με το άρθρο 5 παρ. 3 Ν. 2000/1991, ό¬ 
πως ισχύει, και εγκρίνεται με την παρούσα απόφαση. 

(β) Την σύμβαση πώλησης / αναδοχής των υφισταμένων 
μετοχών της ΔΕΚΑ και 

(γ) Κάθε έγγραφο σχετικό με τα ανωτέρω, συμπεριλαμ¬ 
βανομένου του ελληνικού ενημερωτικού δελτίου. 

(δ) Την απόφαση καθορισμού τον εύρους τιμών πώλη¬ 
σης των μετοχών. 

(ε) Την απόφαση καθορισμού της τελικής τιμής πώλη¬ 
σης των μετοχών. 

Ο Υπουργός Οικονομικών επιβλέπει και εγκρίνει τον α¬ 
κριβή προσδιορισμό του χρονοδιαγράμματος της προ¬ 
σφοράς και όλες τις σχετικές ενέργειες για την ολοκλή¬ 
ρωση των διαδικασιών πώλησης των υφισταμένων μετο¬ 
χών και την καταβολή των δαπανών της πώλησης αυτής. 

Η παρούσα να δημοσιευθεί στην Εφημερίδα της Κυ- 
βερνήσεως 

Αθήνα, 7 Φεβρουάριου 2000 

Τα μέλη της Διυπουργικής Επιτροπής Αποκρατικοποίησης 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓΓΕΛΟΣ ΒΕΝΙΖΕΛΟΣ 

□ 

Αριθ. 4939/ΔΙΟΕ 93 (2) 

Τροποποποίηση της απόφασης «Συγκρότηση Ειδικής Ε¬ 
πιτροπής Αξιολόγησης του άρθρου 54 παρ. 4 του Ν. 
1943/1991. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του άρθρου 27 του Ν.2081/1992 (ΦΕΚ 154/τ.Α/ 
10.9.1992) «Ρύθμιση του θεσμού των Επιμελητηρίων, 
τροποποίηση των διατάξεων του Ν. 1712/1987 για τον εκ¬ 
συγχρονισμό των επαγγελματικών οργανώσεων των ε¬ 
μπόρων, βιοτεχνών και λοιπών επαγγελματιών και άλλες 
διατάξεις» όπως τροποποιήθηκε με το άρθρο 1 παρ. 2α 
του Ν. 2469/1987 (ΦΕΚ 38/τ.Α/1997)» «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

β) Του Ν. 1943/1991 «Εκσυγχρονισμόςτης Οργάνωσης 
και λειτουργίας της δημόσιας διοίκησης, αναβάθμιση του 
προσωπικού της και άλλες συναφείς διατάξεις» άρθρο 54 
παρ. 4 και 5 (ΦΕΚ 50/τ.Α/11.4.1991). 

γ) Του Π.Δ. 318/1992 «Αξιολόγηση των ουσιαστικών 
προσόντων του προσωπικού των δημοσίων υπηρεσιών 
πλην των εκπαιδευτικών λειτουργών πρωτοβάθμιας και 
δευτεροβάθμιας εκπαίδευσης και των νομικών προσώ¬ 
πων δημοσίου δικαίου» (ΦΕΚ 161 /τ.Α/25.9.1992). 


δ) Του Π.Δ. 138/1993 «Περί Οργανισμού του Υπουργεί¬ 
ου Εθνικής Οικονομίας» (ΦΕΚ 55/τ.Α/14.4.1993). 

2. Την αριθμ. 15161/27.4.1999 απόφαση «Ορισμός με¬ 
λών στο Πρωτοβάθμιο Υπηρεσιακό Συμβούλιο του Υ¬ 
πουργείου Εθνικής Οικονομίας» όπως τροποποιήθηκε. 

3. Την αριθμ. 18581/ΔΙΟΕ 332/21.5.1999 υπουργική α¬ 
πόφαση «Συγκρότηση Ειδικής Επιτροπής Αξιολόγησης 
του άρθρου 54 παρ. 4 του Ν. 1943/1999» (ΦΕΚ 899/τ.Β/ 
26.5.1999) όπως τροποποιήθηκε με την αριθμ. 2197/ΔΙΟΕ 
30/21.1.2000 (ΦΕΚ 91/τ.Β/2.2.2000) απόφαση, αποφασί¬ 
ζουμε: 

I. Τροποποιούμε την αριθμ. 18581/ΔΙΟΕ 332/21.5.1999 
απόφασή μας και ορίζουμε τους κατωτέρω: 

β) Φωτεινή Μπριστογιάννη, Γενική Διευθύντρια της Γε¬ 
νικής Δ/νσης Διοικητικής Υποστήριξης, ως τακτικό μέλος, 
με αναπληρωτή τον Γεράσιμο Αλιβιζάτο με Βαθμό Α’ του 
Κλάδου ΠΕΙ Οικονομικού, Δ/ντή της Δ/νσης Διοικητικού. 

γ) Κων/νο Κόκκορη, μόνιμο υπάλληλο με Βαθμό Α’ του 
Κλάδου ΠΕΙ Οικονομικού, Δ/ντή της Δ/νσης Επιθεώρη¬ 
σης, ως τακτικό μέλος, με αναπληρωτή την Αικατερίνη 
Χριστοδούλου του ιδίου Βαθμού και Κλάδου, Προϊσταμέ- 
νη του Τμήματος Επιθεώρησης και Ελέγχου Περιφ. Υπη¬ 
ρεσιών της Δ/νσης Επιθεώρησης. 

II. Κατά τα λοιπά ισχύει η αριθμ. πρωτ. 18581/ΔΙΟΕ 
332/21.5.1999 απόφασή μας (ΦΕΚ899/τ.Β/26.5.99) όπως 
τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

□ 

Αριθ. 336105 (3) 

Τ ροποποίηση της 394200/5925/8.10.1999 απόφασης του 
Υπουργού Γεωργίας «Άδειες εμπορίας Λιπασμάτων 
τύπου Α ή Β» (Β 1939). 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 4 παρ. 7 του Ν. 1565/1985 «Λιπάσματα» 
(Α' 164), όπως αντικαταστάθηκε με το άρθρο 2 του Ν. 
2326/1995 «Τροποποίηση διατάξεων του Ν. 1565/1985 
και άλλες διατάξεις» (Α 153). 

β) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α 137), που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1712/1987 
για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (Α 154) και τροποποιήθηκε με το άρ¬ 
θρο 1 του Ν. 2469/1997 «Περιορισμός και βελτίωση της α¬ 
ποτελεσματικότητας των κρατικών δαπανών και άλλες 
διατάξεις» (Α38). 

2. Την 3396/3.11.1998 απόφαση του Πρωθυπουργού 
και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Κωνσταντίνο Βρεττό και 
Παρασκευά Φούντά» (Β 1165). 

3. Την 1/17.9.1998 γνώμη της Τεχνικής Γνωμοδοτικής Ε¬ 
πιτροπής Λιπασμάτων (ΤΕΓΕΛ). 

4. Το γεγονός ότι από τις διατάξεις της παρούσας από- 

φάσης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Το άρθρο 9 της 394200/5925/8.10.1999 απόφασης του 
Υπουργού Γεωργίας «Άδειες εμπορίας Λιπασμάτων τύ¬ 
που Α ή Β» (Β 1939) αντικαθίσταται από τότε που ίσχυσε 
ως εξής: 

« Άρθρο 9 

Μεταβατικές διατάξεις 

Κάθε φυσικό ή νομικό πρόσωπο για την άσκηση εμπο¬ 
ρίας λιπασμάτων υποχρεούται, εντός επτά (7) μηνών από 
την έναρξη ισχύος της παρούσας απόφασης, να υποβάλ¬ 
λει στις αρμόδιες υπηρεσίες του Υπουργείου Γεωργίας 
πλήρη φάκελο με τα δικαιολογητικά των άρθρων 2 και 3 
της παρούσας απόφασης για τη χορήγηση άδειας εμπο¬ 
ρίας λιπασμάτων τύπου Α ή Β». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2000 

Ο ΥΦΥΠΟΥΡΓΟΣ 

ΚΩΝ. ΒΡΕΤΤΟΣ 

□ 

Αριθ. ΥΠΠΟ/ΑΡΧ/Β1/Φ30/60819/1989π.ε. (4) 

Ανακοίνωση Ιερού Ναού Αγίου Νικολάου οικ. Πακίων Δή¬ 
μου Μολάωνεπ. ΕπιδαύρουΛιμηράς, Ν. Λακωνίας, ως 
αρχαίου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α.ΥΠΠΟ/ΓΝΟΣ/49095/30.10.1991 (ΦΕΚ 987/ 
τ.Β/28.11.91 και ΦΕΚ 17/Β/16.1.92) για μεταβίβαση αρμο¬ 
διοτήτων Υπουργού και δικαιώματος υπογραφής «Με ε¬ 
ντολή Υπουργού» στους Γ. Γραμματέα, Ειδικό Γραμμα- 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτήτων». 

3. Την Γνωμοδότηση του Τοπικού Συμβουλίου Μνημεί¬ 
ων Ανατολικής Πελοποννήσου όπως διατυπώθηκε στην 
αριθμ. 6/10.11.99 Συνεδρία του, αποφασίζουμε: 

Ανακοινώνουμε ότι ο Ιερός Ναός Αγίου Νικολάου, που 
βρίσκεται στον οικισμό Πακίων του Δήμου Μολάων, ε¬ 
παρχίας Επιδαύρου Λιμηράς, Ν. Λακωνίας, είναι αρχαίο 
μνημείο με περιβάλλοντα χώρο 15 μ. γύρω του. 

Πρόκειται για λιθόκτιστο, μονόχωρο, καμαροσκέπαστο 
ναό με ημικυκλική αψίδα Ιερού. 

Στο εσωτερικό του ναού, στους πλάγιους τοίχους δια¬ 
μορφώνονται ανά δύο τυφλά αψιδώματα. 

Ο ναός διακοσμείται με τοιχογραφίες, οι οποίες χρονο¬ 
λογούνται στο τέλος του 13ου αιώνα. 

Απότις διατάξεις αυτήςτης απόφασης δενπροκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Αθήνα, 25 Ιανουάριου 2000 

Με εντολή Υπουργού 

Ο ΠροϊστάμενοςτηςΔ/νσης 

ΙΣΙΔΩΡΟΣ ΚΑΚΟΥΡΗΣ 


Αριθ. ΥΠΠΟ/ΑΡΧ/Β1 /Φ32/48132/1694 (5) 

Χαρακτηρισμός Ιερός Μονής Κοιμήσεως Θεοτόκου Τροβά- 
του Ευρυτανίας ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠ ΠΟ/ΓΝΘΣ/49095/30.10.1991 (ΦΕΚ 987/ 
τ.Β/28.11.91 και ΦΕΚ 17/τ.Β/16.1.92) για μεταβίβαση αρ¬ 
μοδιοτήτων Υπουργού και δικαιώματος υπογραφής «Με 
εντολή Υπουργού» στους Γ. Γ ραμματέα, Ειδικό Γ ραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτήτων». 

3). Την Γνωμοδότηση του Τοπικού Συμβουλίου Μνημεί¬ 
ων Νοτιοδυτικής Ελλάδος, όπως διατυπώθηκε στην α- 
ριθμ. 8/28.9.1999 Συνεδρία του, αποφασίζουμε: 

Χαρακτηρίζουμε την Ιερά Μονή Κοιμήσεως Θεοτόκου 
Τροβάτου Ν. Ευρυτανίας, ως ιστορικό διατηρητέο μνη¬ 
μείο. 

Πρόκειται για το Καθολικό της διαλελυμένης από παλιά 
μονής της Κοιμήσεως, το μόνο που απέμεινε από το μο¬ 
ναστηριακό συγκρότημα, γνωστό από το βίο του διδα¬ 
σκάλου και Οσίου, Ευγενίου του Αιτωλού. 

Ο ναός είναι τρίκογχο μονόχωρο κτίσμα με επίπεδη ο¬ 
ροφή και δίρριχτη στέγη, με τοιχογραφίες και αξιόλογο 
ξυλόγλυπτο τέμπλο. 

Στο δυτικό τοίχο υπάρχει κτητορική επιγραφή που ανα¬ 
φέρει ότι ο ζωγραφικός διάκοσμος κατασκευάσθηκε την 
εποχή του τοπικού αρχιεπισκόπου Φανουρίου Ευθυμίου 
και του Οικουμενικού Πατριάρχου Παρθενίου «διαχειρός 
Ιωάννου και ετέρου Ιωάννου» και ολοκληρώθηκε την 25η 
Σεπτεμβρίου 1644. 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Αθήνα,25 Ιανουάριου 2000 

Με εντολή Υπουργού 

Ο ΠροϊστάμενοςτηςΔ/νσης 
ΙΣΙΔΩΡΟΣ «ΑΚΟΥΡΗΣ 

□ 

Αριθ. ΥΠΠΟ/ΑΡΧ/Β1/Φ32/328/12 (6) 

Χαρακτηρισμός Τοξωτής γέφυρας, στο Δήμο Μαλακασί- 
ου, επαρχίας Καλαμπάκας, Ν. Τρικάλων ως ιστορικού 
διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΘ/ΓΝΟΣ/49095/30.10.1991 (ΦΕΚ987/τ.Β/ 
28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 
λή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2. Τις διατάξεις Κ.Ν. 5351/32 «Περί Αρχαιοτήτων». 

3. Την γνωμοδότηση του Τοπικού Συμβουλίου Μνημεί¬ 
ων Θεσσαλίας όπως αυτή διατυπώθηκε με την αριθμ. 
93/30.11.99 Συνεδρία του, αποφασίζουμε: 

Χαρακτηρίζουμε την τοξωτή γέφυρα, γνωστή ως γέφυ¬ 
ρα «Μουκόσι», μεταξύ Πεύκης και Ματονερίου, επί του 
Μαλακασιώτικου ποταμού, στο Δήμο Μαλακασίου, επαρ- 

χίας Καλαμπάκας, Ν. Τρικάλων ως ιστορικό διατηρητέο 
μνημείο με περιβάλλοντα χώρο 150 μ. γύρω της. 

Πρόκειται για μονότοξη γέφυρα με ημικυκλικό τόξο και 
δύο ασύμμετρα ανακουφιστικά ανοίγματα εκατέρωθεν 
αυτής. 

Τα βάθρα της γέφυρας ξεκινούν από διαφορετικό ύ¬ 
ψος. Το δεξιό στηρίζεται σε βράχο και το αριστερό 
κατ’ευθείαν στο έδαφος. 

Η γέφυρα είναι κατασκευασμένη από λαξευτό ψαμμίνη 
ενώ τα τύ μπανα με ψ αμμιτική λιθοδο μη. Αποτελεί μοναδι¬ 
κό ιστορικό σημείο αναφοράς ως πέρασμα για το Μέτσο¬ 
βο και τα Γιάννενα. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Αθήνα, 25 Ιανουάριου 2000 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ «ΑΚΟΥΡΗΣ 

□ 

Αριθ. ΥΠΠΟ/ΑΡΧ/Β1/Φ32/322/10 (7) 

Καθορισμός ζώνης προστασίας 200 μ. πέριξ της τοξωτής 
γέφυρας του Πορταϊκού ποταμού, Δήμου Πύλης Ν. 
Τρικάλων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’όψη: 

1. Την Υ.Α.ΥΠΠΟ/ΓΝΟΣ/49095/30.10.1991 (ΦΕΚ 987/τ.Β/ 

28.11.91 και ΦΕΚ 17/τ.Β/16.1.92) για Μεταβίβαση αρμο¬ 
διοτήτων Υπουργού και δικαιώματος υπογραφής «Με Ε¬ 
ντολή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ 

2. Τις διατάξεις Κ.Ν. 5351/32 «Περί Αρχαιοτήτων». 

3. Την γνωμοδότηση του Τοπικού Συμβουλίου Μνημεί¬ 
ων Θεσσαλίας όπως αυτή διατυπώθηκε με την αριθμ. 
93/30.11.99 Συνεδρία του, αποφασίζουμε: 

Καθορίζουμε ζώνη προστασίας 200 μ. πέριξ της τοξω¬ 
τής γέφυρας, γνωστής ως καμάρα, του Πορταϊκού ποτα¬ 
μού στον Δήμο Πύλης, Ν. Τρικάλων. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Αθήνα,25 Ιανουάριου 2000 

Με εντολή Υπουργού 

Ο Προϊστάμενος της Δ/νσης 
ΙΣΙΔΩΡΟΣ «ΑΚΟΥΡΗΣ 

□ 

Αριθ. ΥΠΠΟ/ΑΡΧ/Β1/Φ32/321/9 (8) 

Χαρακτηρισμός Ιερού Ναού Αγίου Γεωργίου κοινότητας 
Οξύνειας Ν. Τρικάλων, ως ιστορικού διατηρητέου μνη¬ 
μείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’όψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/τ.Β/ 

28.11.91 και ΦΕΚ 17/τ.Β/16.1.92) για Μεταβίβαση αρμο¬ 


διοτήτων Υπουργού και δικαιώματος υπογραφής «Με Ε¬ 
ντολή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2. Τις διατάξεις Κ.Ν. 5351/32 «Περί Αρχαιοτήτων». 

3. Την γνωμοδότηση του Τοπικού Συμβουλίου Μνημεί¬ 
ων Θεσσαλίας όπως αυτή διατυπώθηκε με την αριθμ. 
93/30.11.99 Συνεδρία του, αποφασίζουμε: 

Χαρακτηρίζουμε τον Ιερό Ναό Αγίου Γεωργίου κοινότη¬ 
τας Οξύνειας Ν. Τρικάλων ως ιστορικό διατηρητέο μνη¬ 
μείο με περιβάλλοντα χώρο 150 μ. γύρω του. 

Πρόκειται για επιμήκη ναό, αποτελούμενο από δύο συ¬ 
νεχόμενα μονόχωρα τμήματα στεγαζόμενα με τρούλ- 
λους, με καμαροσκεπή νάρθηκα στη δυτική πλευρά, που 
αποτελεί ένα από τα σημαντικότερα μνημεία της περιο¬ 
χής της Πίνδου. 

Εσωτερικά είναι κατάγραφος με τοιχογραφίες που φι- 
λοτεχνήθηκαν από τους Χιοναδίτες ζωγράφους Κωνστα¬ 
ντίνο και Μιχαήλ Μιχαήλ και Ιωάννη το 1779, σύμφωνα με 
επιγραφή στη νότια είσοδο. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Αθήνα,25 Ιανουάριου 2000 

Με εντολή Υπουργού 
Ο Προϊστάμενος της Δ/νσης 
ΙΣΙΔΩΡΟΣ «ΑΚΟΥΡΗΣ 

□ 

Αριθ. ΥΠΠΟ/ΑΡΧ/Β1 /Φ30/60817/1988 (9) 

Κήρυξη I. Ναού Αγίου Γεωργίου κοιν. Σκάλας, επ. Λακε- 
δαίμονος, Ν. Λακωνίας ως αρχαίου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α.ΥΠ ΠΟ/ΓΝΟΣ/49095/30.10.1991 (ΦΕΚ 987/τ.Β/ 

28.11.91 και ΦΕΚ 17/τ.Β/16.1.92) για μεταβίβαση αρμο¬ 
διοτήτων Υπουργού και δικαιώματος υπογραφής «Με ε¬ 
ντολή Υπουργού» στους Γ. Γ ραμματέα, Ειδικό Γ ραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτήτων». 

3. Το ΦΕΚ 473/τ.Β/17.12.62. 

4. Την Γνωμοδότηση του Τοπικού Συμβουλίου Μνημεί¬ 
ων Ανατολική Πελοποννήσου, όπως διατυπώθηκε στην α- 
ριθμ. 6/10.11.99 Συνεδρία του, αποφασίζουμε: 

Κηρύσσουμε τον Ιερό Ναό Αγίου Γεωργίου κοινότητας 
Σκάλας επ. Λακεδαίμονος, Ν. Λακωνίας ως αρχαίο μνη¬ 
μείο. 

Πρόκειται για ναό που ανήκει στον τύπο του μεταβατι¬ 
κού εγγεγραμμένου τρουλλαίου σταυροειδούς, με νάρ¬ 
θηκα. Είναι λιθόκτιστος με συνύπαρξη τριών τύπων τοι- 
χοδομίας. Στο εσωτερικό του διατηρούνται τοιχογραφίες 
που πιθανότατα ανήκουν στους χρόνους ανεγέρσεως 
του ναού. 

Τα μορφολογικά στοιχεία και τα κατασκευαστικά χαρα¬ 
κτηριστικά του κτιρίου συνηγορούν στη χρονολόγηση 
του ναού του Αγ. Γεωργίου στα τέλη του 10ου αι. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Απότις διατάξεις αυτήςτης απόφασης δενπροκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Αθήνα, 25 Ιανουάριου 2000 

Με εντολή Υπουργού 
Ο ΠροϊστάμενοςτηςΔ/νσης 

ΙΣΙΔΩΡΟΣ ΚΑΚΟΥΡΗΣ 

□ 

Αριθ. 7001/2/631-ξ' (10) 

Καθορισμός τοπικής αρμοδιότητας του Αστυνομικού 
Σταθμού Νέας Κίου Αργολίδος. 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α’. 152), όπως το τελευταίο άρθρο αντικαταστάθη- 
κε με το άρθρο 1 παρ. 1 του Ν. 1590/1986 (Α’. 49). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2 εδαφ. α' του Ν. 
2469/1997 (Α' 38). 

3. Τις διατάξεις του άρθρου 1 Κεφάλαιο Β’ παρ. 25 και 
27 της 7004/3/26-ιγ από 10.3.1999 απόφασης Υπουργού 
Δημόσιας Τάξης «Μεταβίβαση αρμοδιοτήτων στο Γενικό 
Γραμματέα, τον Αρχηγό της Ελληνικής Αστυνομίας, τους 
Προϊσταμένους των Κλάδων και άλλα όργανα του Υπουρ¬ 
γείου Δημόσιας Τάξης» (Β' 218). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τοπική αρμοδιότητα. 

Η τοπική αρμοδιότητα του Αστυνομικού Σταθμού Νέας 
Κίου, της Αστυνομικής Διεύθυνσης Αργολίδος, που ιδρύ¬ 
θηκε με τις διατάξεις της 7001/2/631-νβ από 31.12.1999 
απόφασης των Υπουργών Οικονομικών και Δημόσιας Τά- 
ξης (Β' 35/20.1.2000), ταυτίζεται με την περιφέρεια του 
δήμου Νέας Κίου και του οικισμού Τημενίου του δήμου 
Άργους και περιορίζεται αντίστοιχα, εκείνη του Αστυνο¬ 
μικού Τμήματος, του Τμήματος Ασφάλειας και του Τμή¬ 
ματος Τροχαίας Άργους, της ίδιας Αστυνομικής Διεύ¬ 
θυνσης. 

Άρθρο 2 
Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2000 
Ο Αρχηγός 

Αντιστράτηγος ΙΩΑΝΝΗΣ ΓΕΩΡΓΑΚΟΠΟΥΛΟΣ 


Αριθ. 08/Δ.Τ.Α./1885 (11) 

Τροποποίηση Οργανισμού Εσωτερικής Υπηρεσίας Δή¬ 
μου Βούλας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26 παρ. 1 τουΝ. 1832/89. 

2. Τις διατάξεις του Ν. 2190/94 καθώς και των Π.Δ. 
37α/87 και 22/90. 

3. Τις διατάξεις των άρθρων 8 και 12 του Ν. 2307/95 κα¬ 
θώς και του Ν. 2683/99. 

4. Τις διατάξεις του Ν. 2503/97 άρθρο 11 παρ. 8 και άρ¬ 
θρο 18παρ. 12. 

5. Την υπ’αριθμ. 182/99 απόφαση του Δημοτικού Συμ¬ 
βουλίου Δήμου Βούλας. 

6. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 14/99 πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Ατου Ν. 1558/85 που προ¬ 
στέθηκε με το άρθρο 27 του Ν. 2081/92, αποφασίζουμε: 

Εγκρίνουμε την υπ’αριθμ. 182/99 απόφαση του Δημοτι¬ 
κού Συμβουλίου Βούλας που αφορά την τροποποίηση 
του ΟΕΥτου Δήμου, ως εξής : 

Άρθρο 3 

Παρ. 1 εδάφιο δεύτερο 

Θέσεις :δύο (2) ειδικού συμβούλου ή ειδικού συνεργάτη 
ή επιστημονικού συνεργάτη (άρθρο 67 Ν. 1416/84, άρθρο 
26 Ν. 1832/89,άρθρο12 Ν. 2130/93, άρθρο 57 Ν. 2218/94). 
Άρθρο 9 

Παρ. 2 τελευταίο εδάφιο 

Τμήμα Ταμειακής Υπηρεσίας από κλάδους ΠΕΙ ,ή ΤΕ17, 
ή ΤΕ19, ή ΤΕ22 και σε περίπτωση έλλειψης αυτών από του 
κλάδου ΔΕΙ. 

Ακροτελεύτεια διάταξη 

Από τις διατάξεις της απόφασης δεν προκαλείται δαπά¬ 
νη εις βάρος του προϋπολογισμού. 

Κατά τα λοιπά ισχύει ο Ο.Ε.Υ. του Δήμου Βούλας όπως 
έχει εγκριθεί με την υπ’ αριθ. 08/ΔΤΑ/6908/97 απόφασή 
μας. (ΦΕΚ1171/τ.Β'/30.12.1997). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 4 Φεβρουάριου 2000 

Με εντολή Γ ενικού Γ ραμματέα Περιφέρειας 
Ο Προϊστάμενος Δ/νσης Τοπ. Αυτ/σης και 

Δ/σης Ανατολικής Αττικής 

ΑΘΑΝΑΣΙΟΣ ΤΑΓΑΡΗΣ 

□ 

Αριθ. 40 (12) 

Οργανισμός Λειτουργίας Διοικήσεως και Διαχειρίσεως 
του ΚοινωφελούςΈκκλ. Φοιτητικού Οικοτροφείου Αθη- 
νώντης I. Μητροπόλεως Ηλείας (ΚοινωφελέςΊδρυμα). 

Ο ΜΗΤΡΟΠΟΛΙΤΗΣ ΗΛΕΙΑΣ 
Απόφαση 5η/1992 

Λαβόντες υπόψη: 

1. Το Άρθρον 1, Παράγραφος 4, του Νόμου 590/1977 
(ΦΕΚ146/τ.Ά/31.5.77). 

2. Το υπ’ αριθ. 2079/3.9.1986 έγγραφον του Μακαριω- 
τάτου Αρχιεπισκόπου Αθηνών ΣΕΡΑΦΕΙΜ, δι’ ου παρέχε¬ 
ται η έγκρισις λετουργίας του Ιδρύματος. 

3. Την ανάγκηντης καλυτέρας Λειτουργίας, Διοικήσεως 
και Διαχειρίσεως του Κοινωφελούς Εκκλ. Φοιτητικού Οι¬ 
κοτροφείου Αθηνών (οδός Ιωαννίνων 60 Κολωνός) έχο- 
ντα ως κάτωθι: 

ΟΡΓΑΝΙΣΜΟΣ 

Λειτουργίας, Διοικήσεως καί Διαχειρίσεως του Κοινων- 
φελούς Εκκλησιαστικού Φοιτητικού Οικοτροφείου Αθη¬ 
νών της Ιερός Μητροπόλεως Ηλείας. 

Άρθρον1 

Το Ίδρυμα λειτουργεί υπό την άμεσο επίβλεψη και επο- 
πτείατης Ιερός Μητροπόλεως Ηλείας. 

Άρθρον 2 

Δια την ευχερεστέρα λειτουργία του Ιδρύματος υπάρ¬ 
χει πενταμελές εποπτικό Συμβούλιο υπό την Προεδρία 
του Σεβ. Μητροπολίτου Ηλείας, απαρτιζόμενο εκ 4 Με¬ 
λών διοριζομένων υπό του Σεβ. Μητροπολίτου μεταξύ Η- 
λειωτών διαμενόντων εις Αθήνας και ενδιαφερομένων δια 
το Ίδρυμα. 

Άρθρον 3 

Το Εποπτικό Συμβούλιο έχει την ευθύνη της καλής λει¬ 
τουργίας του Ιδρύματος, εποπτεύει του προσωπικού, ε¬ 
λέγχει την διαχείριση και εγκρίνει τον Προϋπολογισμό και 
Απολογισμό αυτού. Το προσωπικό διορίζεται και παύεται 
υπάτου Σεβ. Μητροπολίτου. 

Άρθρον 4 

Σκοπός του Ιδρύματος είναι η δωρεάν παροχή στέγης 
εις σπουδαστάς Ανωτάτων καί Ανωτέρων Σχολών, εξ Η¬ 
λείας καταγομένων, απόρων και πολυτέκνων οικογενει¬ 
ών. Οι Οικότροφοι ευλαβούνται τον Τριαδικόν Θεόν και 
προσπαθούν να ζουν κατά το θειον αυτού θέλημα, σέβο¬ 


νται τον εαυτόν τους και τους συσπουδαστάς των και α¬ 
σχολούνται μόνον με τις σπουδές των, ώστε η κατ’ έτος 
πρόοδός των να είναι εμφανής. 

Άρθρον 5 

Το ίδρυμα εκπροσωπείται ενώπιον πόσης Διοικητικής, 
Δικαστικής ή άλλης Αρχής υπάτου Σεβ. Μητροπολίτου Η¬ 
λείας ή υφ’ ενός των Μελών του Εποπτικού Συμβουλίου 
νομίμως εξουσιοδοτημένου. 

Άρθρον 6 

Το ίδρυμα έχει τα κάτωθι βιβλία: 

α) ΒιβλίονΤαμείου. 

β) Διπλότυπα Γ ραμμάτια εισπράξεως. 

γ) Εντάλματα πληρωμής. 

δ) Βιβλίο Πρακτικών. 

ε) Βιβλίον ακινήτων και 

στ) Βιβλίον Τιμαλφών 

Άρθρον 7 

Πόροι του Ιδρύματος είναι: 

α) Πρόσοδοι εκ κινητής και ακινήτου περιουσίας του Ι¬ 
δρύματος. 

β) Δωρεαί, κληροδοσίαι και λοιπαί πόσης φύσεως προ- 
σφοραί. 

γ) Κρατικοί επιχορηγήσεις, και 
δ) Επιχορηγήσεις Ιερός Μητροπόλεως. 

Άρθρον 8 

Παν θέμα μη προβλεπόμενον υπό του παρόντος Οργα¬ 
νισμού περί της Διοικήσεως και Διαχειρίσεως του Ιδρύ¬ 
ματος αποφασίζει Ο Μητροπολίτης μετ’ εισηγήσεωςτου 
Εποπτικού Συμβουλίου αυτού. 

Πύργος, 10 Ιανουάριου 1992 

Ο Μητροπολίτης 
Τ Ο Ηλείας ΓΕΡΜΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θ 1.0Γ 
θ-ιτιηΜ: ννθΙυηΊ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































